Aðalfundur Barnageðlæknafélags Íslands ( BGFÍ ) var haldinn í byrjun október . Á fundinum voru þau Gunnsteinn Gunnarsson og Helga Hannesdóttir heiðruð af hálfu stjórnar félagsins . Gunnsteinn fyrir langt og farsælt starf og fyrir að hafa tekið að sér að skrá sögu félagsins . Helga sömuleiðis fyrir langt og farsælt starf á innlendum og erlendum vettvangi fyrir hönd félagsins og var hún gerð að heiðursfélaga Barnageðlæknafélagsins . Stjórn var endurkjörin til tveggja ára : Ólafur Ó. Guðmundsson formaður , Margrét Valdimarsdóttir ritari og Bertrand Lauth gjaldkeri . Varastjórnendur eru Guðrún B. Guðmundsdóttir og Dagbjörg Sigurðardóttir . Hér eru þau Gunnsteinn og Helga með stjórninni : Bertrand Lauth ritari , Gunnsteinn , Helga , Ólafur Ó. Guðmundsson formaður og Margrét Valdimarsdóttir ritari .